

#### ประกาศองค์การบริหารส่วนตำบลสวนหลวง

เรื่อง สอบราคาจ้างโครงการปรับปรุงถนนสายบ้านนายเสนอ หมู่ที่ 8 ตำบลสวนหลวง

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ด้วยองค์การบริหารส่วนตำบลสวนหลวง มีความประสงค์จะดำเนินการจ้างโครงการปรับปรุงถนนสายบ้านนายเสนอ หมู่ที่ 8 ตำบลสวนหลวง โดยถนนเดิมกว้าง 3 เมตร ยาว 1,200 เมตร ถมยกระดับด้วยลูกรัง จำนวน 600 ลูกบาศก์เมตร เกลี่ยปรับเรียบและบดอัดตลอดสาย และฝังท่อ คสล.ø 0.40x1.00 เมตร จำนวน 3 จุด จุดละ 5 ท่อน พร้อมติดตั้งป้ายประชาสัมพันธ์โครงการตามแบบมาตรฐาน จำนวน 1 ป้าย เป็นเงิน 150,000 บาท (หนึ่งแสนห้าหมื่นบาทถ้วน) กำหนดงาน ให้แล้วเสร็จ 30 วัน ตั้งจ่ายจากเงินอุดหนุนทั่วไป

ราคากลางของงานก่อสร้างในการสอบราคา จำนวน 1 โครงการ ครั้งนี้เป็นเงินทั้งสิ้น 150,000.- บาท (หนึ่งแสนห้าหมื่นบาทถ้วน) ราคากลางของ ทางราชการดังกล่าวไม่ถือว่าผูกพันที่ผู้เสนอราคาจะต้องพิจารณาไปตามนั้นผู้เสนอราคาจะต้องรับผิดชอบในการถอดแบบ และคำนวณราคากลางเอง จะนำราคากลางของทางราชการมาปฏิเสธความรับผิดชอบหรือเรียกร้องค่าก่อสร้างในภายหลังไม่ได้

**ผู้มีสิทธิเสนอราคาจะต้องมีคุณสมบัติ ดังนี้**

1. ผู้มีสิทธิเสนอราคาจะต้องเป็นนิติบุคคล หรือบุคคลธรรมดา ผู้มีอาชีพรับจ้างทำงานที่สอบราคาดังกล่าว
2. ไม่เป็นผู้ถูกแจ้งเวียนชื่อผู้ทิ้งงานของทางราชการ รัฐวิสาหกิจหรือหน่วยงานบริหารราชการส่วนท้องถิ่นในขณะที่ยื่นซองสอบราคา
3. มีผลงานประเภทเดียวกันในวงเงินไม่น้อยกว่า 75,000 บาท (ดูรายละเอียดแนบท้ายตามเอกสารสอบราคาจ้างเลขที่ 2/2555)

กำหนดดูสถานที่ก่อสร้าง ในวันที่ 26 เดือนมีนาคม พ.ศ. 2555 ระหว่างเวลา 11.00 น. ถึง 12.00 น. โดยมาพร้อมกัน ณ หมู่ที่ 8 ตำบลสวนหลวง และกำหนดรับฟัง คำชี้แจงรายละเอียดเพิ่มเติมตามวันที่ 26 เดือนมีนาคม พ.ศ.2555 เวลา 12.30 น. ณ องค์การบริหารส่วนตำบลสวนหลวง ( ผู้ที่ไม่มาดูสถานที่ ตามที่กำหนดถือว่ารู้สถานที่ดีอยู่แล้วจะมาเรียกร้องสิทธิกับ องค์การบริหารส่วนตำบลสวนหลวงภายหลังมิได้)

กำหนดยื่นซองสอบราคาในวันที่ 15 เดือนมีนาคม พ.ศ.2555 ถึงวันที่ 29 เดือนมีนาคม พ.ศ.2555 ระหว่างเวลา 08.30 น. ถึง 16.30 น. ณ ส่วนการคลัง องค์การบริหารส่วนตำบลสวนหลวง และในวันที่ 30 เดือนมีนาคม 2555 ตั้งแต่เวลา 08.30-16.30 น. ยื่นซองสอบราคา ณ ศูนย์รวมข้อมูลข่าวสารการซื้อหรือการจ้างขององค์กรปกครองส่วนท้องถิ่น ระดับอำเภอ (ที่ว่าการ อำเภอเฉลิม พระเกียรติ)

กำหนดเปิดซองสอบราคาในวันที่ 2 เดือนเมษายน 2555 ตั้งแต่เวลา 10.00 น. เป็นต้นไป ณ ศูนย์รวมข้อมูลข่าวสารการซื้อหรือการจ้างขององค์กรปกครองส่วนท้องถิ่น ระดับอำเภอ (ที่ว่าการอำเภอเฉลิมพระเกียรติ)

ผู้สนใจติดต่อขอรับ/ซื้อเอกสารสอบราคาในราคาโครงการละ 500.- บาท (ห้าร้อยบาทถ้วน) ได้ที่องค์การบริหารส่วนตำบลสวนหลวง ระหว่างวันที่ 15 เดือนมีนาคม พ.ศ.2555 ถึงวันที่ 29 เดือนมีนาคม พ.ศ.2554 ตั้งแต่เวลา 08.30-16.30 น. วันราชการและเวลาที่กำหนด หรือสอบถามทางโทรศัพท์หมายเลข 0 75-36 2571 ต่อ 15 และหมายเลข 075-36 2177 ต่อ 18 ในวันราชการและเวลาที่กำหนดหรือ www.abtsuanluang.go.th และ www.gprocurement.go.th

ผู้ที่ไม่ซื้อเอกสารสอบราคาไม่มีสิทธิยื่นซองสอบราคา

จึงประกาศมาเพื่อทราบโดยทั่วกัน

ประกาศ ณ วันที่ 15 เดือนมีนาคม พ.ศ. 2555

บุญยืน ประทุมมาศ

(นายบุญยืน ประทุมมาศ)

นายกองค์การบริหารส่วนตำบลสวนหลวง